বিকট শব্দ ও ঝাঁকুনি! আচমকা লাইনচ্যুত লোকাল ট্রেনের ৫ বগি

ওয়েব ডেস্ক: মকর সংক্রান্তির দিন বড়সড় দুর্ঘটনা (Train Accident) থেকে রেহাই পেল লোকাল ট্রেন (Local Train)। বিকট শব্দ শুনে ট্রেন থামিয়ে দেন চালক। আর তাতেই প্রাণে রক্ষা পান হাজারো যাত্রী। যদিও ট্রেনের ভেতরে প্রবল ঝাঁকুনি অনুভূত হয় বলে জানিয়েছেন যাত্রীরা। তবে এবার বাংলা রেল দুর্ঘটনার শিকার হয়নি। মঙ্গলবার এই ঘটনা ঘটেছে তামিলনাড়ুর (Tamilnadu) ভিল্লুপুরম রেলওয়ে স্টেশনের (Villupuram Railway Station) কাছে। ঘটনার ফলে আতঙ্কের পরিস্থিতি তৈরি হয় সেখানে।

সংবাদমাধ্যমে প্রকাশিত রিপোর্ট থেকে জানা গিয়েছে, মঙ্গলবার সকালে পুদুচেরিগামী একটি লোকাল ট্রেনের পাঁচটি বগি লাইনচ্যুত হয়ে পড়ে। ভিল্লুপুরম স্টেশন ছেড়ে ট্রেনটি যখন বের হচ্ছিল, ঠিক সেই সময়ে লাইন ও ট্রেনের চাকার জায়গা থেকে বিকট শব্দ শুনতে পান ট্রেনটির চালক। একইসঙ্গে ট্রেনটির একাধিক বগিতে প্রবল ঝাঁকুনি অনুভূত হয় বলেও জানিয়েছেন যাত্রীরা। এর জেরে আতঙ্ক ছড়িয়ে পড়ে লোকাল ট্রেনের প্রত্যেকটি বগিতে।

আরও পড়ুন: মহাকুম্ভে নিখোঁজ ২৫০’র বেশি ভক্ত, ফেরাল ‘ভুলা ভটকা’ ও খোয়া-পায়া’ ক্যাম্প

যদিও বিকট শব্দ ও ঝাঁকুনির পরেই ট্রেনটি তৎপরতার সঙ্গে থামিয়ে দেন চালক। ততক্ষণে পাঁচটি বগি লাইনের বাইরে বেরিয়ে গিয়েছিল বলে খবর। সেই কারণে ঝাঁকুনি অনুভব করেন যাত্রীরা। তবে ট্রেনটি দাঁড়িয়ে পড়ার পর প্রত্যেক যাত্রীকে সুরক্ষিতভাবে বাইরে বের করে আনা হয়। ঘটনায় হতাহতের কোনও খবর পাওয়া যায়নি।

Tamil Nadu: A major disaster was narrowly avoided when the wheels of a passenger train derailed near Villupuram railway station. The train had just departed when five coaches went off track. No casualties were reported, and officials are investigating the cause pic.twitter.com/6mR0RBEVjT

— IANS (@ians_india) January 14, 2025

কিন্তু কেন আচমকা লাইনচ্যুত হয়ে গেল লোকাল ট্রেনের পাঁচটি বগি? এই প্রশ্ন উঠছে। আবারও রেলের সুরক্ষা নিয়ে সওয়াল করছেন যাত্রীরা। এক্ষেত্রে প্রাথমিকভাবে মনে করা হচ্ছে, রেলের লাইনে ভারী কোনও বস্তু থাকার কারণে ঘটেছে এই দুর্ঘটনা। তবে এটি রেলের গাফলতি নাকি নাশকতা, তা এখনও জানা যায়নি।